Matti Louhi

Matti Louhi (22. marraskuuta 1936 Toivakka – 15. huhtikuuta 2020 Jyväskylä) oli suomalainen graafinen muotoilija ja kuvittaja.

Louhi syntyi Toivakassa ja opiskeli Jyväskylässä sekä Birminghamissa, Englannissa. Hän teki joitakin omia lastenkirjoja ja muutamia käsikirjoituksia Pikku Kakkonen -lastenohjelmaan, mutta ennen kaikkea kuvituksia. Louhi toimi Jyväskylän kulttuurilautakunnan jäsenenä 1990-luvulla.

Tunnustukset
Louhi sai vuonna 1974 Hans Christian Andersen -palkinnon kunniamaininnan kirjastaan Torvi, joka ei lakannut soimasta.

Kuvituksia
Louhi toteutti yhteensä noin 850 kirjan kansikuvan 1970-luvulta alkaen. Näistä tunnetuimpia ovat:
 J. R. R. Tolkien -suomennokset Taru sormusten herrasta, Silmarillion ja Keskeneräisten tarujen kirja.
 3 etsivää -nuortenkirjasarjan kannet.
 useiden Kalle Päätalon kirjojen kannet. 
 Erotica-sarjan kannet.

Matti Louhen kirjoittamia kirjoja 
 Torvi, joka ei lakannut soimasta ; kertonut ja kuvittanut Matti Louhi. Gummerus 1971
 Sipi.. sipi.. : kuvitettuja tosiasioita Raflakahlaajista. Rantaloma, Jyväskylä 1972, täyd. painos 1974
 Kenraali Kuperkeikan ja hänen hevosensa Hirnuvirnun seikkailuja : pudonnut pilvi. Gummerus 1973
 Kuti, kuti, tyttölintu!. Gummerus 1974, 2. painos Rantasipi, Jyväskylä 1986
 Matka kellojen kaupunkiin ; teksti ja kuv. Matti Louhi. WSOY 1978, 9. painos 1994
 Laulavat lapaset ; kert. ja kuv. Matti Louhi. Talli-iltain tarinoita-sarja. Vaasa Oy, Vaasa 1981

Lähteet

Aiheesta muualla
 Kontuwiki
 Matti Louhen muistokirjoitus Helsingin Sanomissa

Suomalaiset muotoilijat
Suomalaiset kuvittajat
Suomalaiset lasten- ja nuortenkirjailijat
Vuonna 1936 syntyneet
Vuonna 2020 kuolleet